Diari Oficial de la Generalitat Valenciana


Sumari del DOGV 9760, del 05-01-2024 (2023/12843)

RESOLUCIÓ de 4 de desembre de 2023, del Servei de Relacions Laborals i Gestió de Programes, per la qual es disposen el registre i la publicació de l'acta de la reunió de la comissió paritària del I Conveni col·lectiu de comerç tèxtil de la Comunitat Valenciana realitzada el dia 22 de novembre de 2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9760

Data del DOGV
:   05-01-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12284


Data del document
:   04-12-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació

RESOLUCIÓ de 4 de desembre de 2023, del Servei de Relacions Laborals i Gestió de Programes, per la qual es disposen el registre i la publicació de l'acta de la reunió de la comissió paritària del I Conveni col·lectiu de comerç tèxtil de la Comunitat Valenciana realitzada el dia 22 de novembre de 2023. [2023/12349]  
Vist el text de l'acta de la reunió de la comissió paritària del I Conveni col·lectiu de comerç tèxtil de la Comunitat Valenciana realitzada el dia 22 de novembre de 2023, subscrit, d'una banda, pel Gremi de Comerciants de Tèxtils, Moda i Complements de la Comunitat Valenciana (GRECOTEX - CV) i la Confederació de Comerciants i Autònoms de la Comunitat Valenciana (COVACO - Tèxtil), i d'una altra, per la Unió General de Treballadors del País Valencià (UGT-PV) i la Confederació Sindical de Comissions Obreres del País Valencià (CCOO-PV), i de conformitat amb el que es disposa en l'article 2.1.c del Reial decret 713/2010, de 28 de maig, sobre registre i depòsit de convenis i acords col·lectius de treball, i en l'article 3 de l'Ordre 37/2010, de 24 de setembre, de la Conselleria d'Economia, Hisenda i Ocupació, per la qual es crea el Registre de la Comunitat Valenciana de Convenis i Acords Col·lectius de Treball, aquest Servei de Relacions Laborals i Gestió de Programes, d'acord amb el que s'estableix en l'article 51.1 de l'Estatut d'Autonomia de la Comunitat Valenciana i en l'article 17 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resol:  
  
Primer  
Ordenar-ne la inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i el depòsit de l'acta que recull els acords aconseguits.  
  
Segon  
Disposar-ne la publicació en el Diari Oficial de la Generalitat Valenciana.  
  
València, 4 de desembre de 2023.- La cap del Servei de Relacions Laborals i Gestió de Programes: Aurora Valero Alcaraz.  
  
  
  
  
  
Acta de la reunió de la comissió paritària del I Conveni col·lectiu de comerç tèxtil de la Comunitat Valenciana realitzada el dia 22 de novembre de 2023  
  
A València, en la seu de GRECOTEX-CV (Gremi de Comerciants Tèxtils, de Moda i Complements de la Comunitat Valenciana), a les deu hores del dia vint-i-dos de novembre de dos mil vint-i-tres, es reuneix la comissió paritària del I Conveni col·lectiu de comerç tèxtil de la Comunitat Valenciana.  
Integren la comissió paritària els membres indicats al final, representants de les organitzacions empresarials: Gremi de Comerciants Tèxtils, Moda i Complements de la Comunitat Valenciana (GRECOTEX-CV) i Confederació de Comerciants i Autònoms de la Comunitat Valenciana (COVACO-Tèxtil), i de les organitzacions sindicals: Federació de Serveis, Mobilitat i Consum d'UGT País Valencià (FeSMC-UGT) i la Federació de Serveis de CCOO del País Valencià (SERVEIS-CCOO)  
  
Oberta la sessió, els assistents  
Exposen:  
La reunió té com a únic punt de l'ordre del dia emetre acta de resolució de la consulta plantejada per Mayoral International Stores, SAU, relativa a l'article 44 del Conveni col·lectiu de comerç tèxtil de la Comunitat Valenciana, «Treball en festius», el qual remet a l'article 27 del Conveni col·lectiu provincial de comerç tèxtil d'Alacant, «Treball en diumenges festius».  
En concret, es pregunta la correcta interpretació de l'increment de salari establit per a les hores prestades en diumenge i festiu.  
Després de diverses manifestacions dels presents,  
  
Acorden:  
1. Entén aquesta comissió mixta que aquestes hores es configuren com a part de la jornada ordinària de la persona treballadora i, per tant, perquè no n'hi haja excés, totes les hores prestades han de ser compensades amb idèntic temps de descans.  
Per l'especial significació d'aquestes dates, s'estableix un import a majors del 50 % del valor de l'hora ordinària. Per tant, per aquestes hores - sempre que es compensen amb descans - cal, a més, abonar-se el valor del 50 % del de l'hora ordinària i no el 150 %.  
  
Un altre tractament tindrien si foren hores extraordinàries, la qual cosa no és el cas consultat.  
2. Així mateix, s'aprova depositar la present acta davant l'autoritat laboral, per a la publicació i altres efectes legals oportuns, i facultar per a aquest tràmit Vicente Martínez Trenco, amb DNI \*\*\*5698\*\*.  
  
I per deixar-ne constància, signen aquest acord al lloc i en la data indicats més amunt.  
A les onze hores del dia vint-i-dos de novembre de dos mil vint-i-tres, s'alça la sessió.  
  
Per CC.OO. Per UGT  
Per COVACO Per GRECOTEX - CV  
  
Per CC.OO.: Salvador J. Mejías Sahuquillo  
Per UGT: Esteban Ramos Cano  
Per COVACO: Pere Anrubia Gandia, Amparo Barroso Gómez  
Per GRECOTEX - CV: Agustín Benavent González, Mari Carmen Pisón